รางวัลเป็นอะไรไม่รู้ แต่ขอสู้เพื่อเรื่องดีๆ จราจร ลุมพินี ยกระดับตอบโจทย์
ยังคงเป็นไอเดียเก๋ไก๋ และบรรเจิดเกิดที่สุดในปี 2561 สำหรับโครงการสุดเจ๋งพื้นที่กรุงเทพฯ ชั้นใน เกรด A++ อย่างสถานีตำรวจนครบาลลุมพินี ภายหลัง พ.ต.อ.อัครวุฒ ธานีรัตน์ ผกก.สน.ลุมพินี พ.ต.ท.สาธิต สมานภาพ รองผกก.จร.สน.ลุมพินี พร้อมด้วย พ.ต.ท.สิโณทัย ลิลิตธรรม สว.จร.สน.ลุมพินี และเจ้าหน้าที่ตำรวจ จร.สน.ลุมพินี ร่วมกันตรวจความเรียบร้อยตู้จราจรในพื้นที่ ทั้งหมด 6 ตู้ พร้อมจัดการแข่งขัน ภายใต้แนวคิด พัฒนาตู้จราจรเพื่อความพร้อมในการให้บริการประชาชนและความพร้อมของเจ้าหน้าที่ ซึ่งมีหลักเกณฑ์คือต้องตอบสนองประชาชนที่เข้ามาใช้บริการ และรองรับการปฏิบัติหน้าที่ของเจ้าหน้าที่ตำรวจ ,แข่งชิงแชมป์ ตู้จราจรตอบโจทย์ ,ร.ต.ท.หญิง ธนวรรณ ทองศรี รองสารวัตรจราจร หัวหน้าทีมดูแลตู้ จุดเพลินจิต บอกกับเราว่า ภายหลังมีโครงการนี้เกิดขึ้น ทำให้ตำรวจจราจรในโรงพักกระตือรือร้น อยากจะแข่งกันทำเรื่องดีๆ เพื่อตอบโจทย์ประชาชนตามนโยบายผู้บังคับบัญชา ซึ่งขณะนี้ทั้ง 6 ทีมยังไม่รู้ว่าผู้บังคับบัญชาเอาหลักอะไรมาใช้วัดในการตัดสินผู้ชนะ และไม่ได้บอกถึงรางวัลที่จะได้รับ โดยแต่ละตู้มีตำรวจประมาณ 6-7 คน ทุกคนต้องร่วมไม้ร่วมมือ ร่วมใจกันทำความดีบริการประชาชนในทุกๆ ด้าน ทุกมิติ ,ถือเป็นเรื่องที่ดีมาก เพราะทำให้เราได้ตื่นตัวอยู่ตลอดเวลา อีกทั้งไม่ได้เป็นการบังคับให้ทำ เพราะตำรวจจราจรทุกนาย มีความตั้งอกตั้งใจทำเพื่อประชาชนเป็นทุนเดิมอยู่แล้ว กระทั่งผู้บังคับบัญชาจัดโครงการนี้ขึ้นมา ทำให้ตำรวจจราจรลุมพินี ยิ่งอยากจะแข่งขันกันทำความดีเพื่อช่วยเหลือ ตอบแทนประชาชนทุกๆ ด้าน อย่างตู้จุดเพลินจิตที่ดิฉันรับผิดชอบอยู่ จัดให้มีน้ำดื่มบริการ จัดบอร์ดให้ความรู้เรื่องต่างๆ รวมไปถึงด้านงานบริการประชาชนที่ขับรถผ่านไปมา พูดคุยตักเตือนผู้กระทำผิดกฎ อำนวยความสะดวกด้านงานจราจร และสร้างความประทับใจให้ประชาชนที่ขับรถผ่านมาแถวนี้ค่ะ      ,ร.ต.ท.หญิง ธนวรรณ ทองศรี ทิ้งท้ายว่า ทางผู้บังคับบัญชายังไม่กำหนดว่าจะตัดสินเมื่อไหร่ และจะส่งกรรมการ ซึ่งเป็นตำรวจในโรงพักแอบมาดูเรื่อยๆ ไม่ได้บอกเวลาชัดเจน ทำให้ตำรวจจราจรประจำป้อมทุกนาย ต้องกระตือรือร้นที่จะทำทุกอย่างให้ดีอยู่ตลอดเวลา รวมไปถึงพัฒนาให้ดีกว่า ยิ่งๆ ขึ้นไป 
ยังคงเป็นไอเดียเก๋ไก๋ และบรรเจิดเกิดที่สุดในปี 2561สำหรับโครงการสุดเจ๋งพื้นที่กรุงเทพฯชั้นใน เกรดA++ อย่างสถานีตำรวจนครบาลลุมพินี ภายหลัง พ.ต.อ.อัครวุฒ ธานีรัตน์ ผกก.สน.ลุมพินี พ.ต.ท.สาธิต 
ลุมพินี,ตู้จราจร,ตู้จราจรตอบโจทย์,ตำรวจจราจร,ตอบโจทย์ประชาชน